open-index/open-wikipedia-markdown huggingface dataset:
Movin' Out (Anthony's Song)

"**Movin' Out (Anthony's Song)**" הוא שיר שנכתב והוקלט על ידי בילי ג'ואל והופיע במקור באלבומו The Stranger משנת 1977 כרצועה הפותחת.

השיר מתאר את ביקורתו של הזמר על שאיפותיהם של הניו-יורקרים ממעמד הפועלים והמעמד הביניים, שחותרים להצלחה, כשהם עובדים שעות ארוכות כדי לרכוש סממנים חיצוניים של "הצלחה". לדמויות יש עבודות צווארון כחול, וג'ואל מחשיב את דחייתם את שורשיהם ממעמד הפועלים (החלפת שברולט תמורת קאדילק וקניית בית בהאקנסאק, ניו ג'רזי) בסופו של דבר חסרת תועלת. לקראת סוף ההקלטה נשמע צליל של מכונית מתניעה ונוסעת משם. לדברי ג'ואל, אנתוני אינו אדם אמיתי, אלא "כל ילד אירי, פולני ואיטלקי שמנסה להתפרנס בארצות הברית".

ההקלטה מסתיימת באפקט קולי של מכונית, הקורבט של נגן הבס דאג סטגמאייר משנות ה-60, מתניעה ונוסעת, המסמלת יציאה.

## משתתפים
* בילי ג'ואל - סולן, קולות רקע, פסנתר
* סטיב חאן וחירם בולוק - גיטרות חשמליות
* ריצ'י קנטה - סקסופון
* דאג סטגמאייר - גיטרה בס
* ליברטי דה ויטו - תופים

## רשימת רצועות

; אירופה
# "Movin' Out (Anthony's Song)" – משך: 3:28
# "She's Always a Woman" – משך: 3:21

; בריטניה
# "Movin' Out (Anthony's Song)" – משך: 3:28
# "Vienna" – משך: 3:34

; ארצות הברית
# "Movin' Out (Anthony's Song)" – משך: 3:28
# "Everybody has a Dream" – משך: 4:36

## קישורים חיצוניים

## הערות שוליים

קטגוריה:סינגלים מ-1978
קטגוריה:שירי בילי ג'ואל
קטגוריה:שירים באנגלית
קטגוריה:סינגלים בהוצאת קולומביה רקורדס
פורום פילם

150px|ממוזער|שמאל|סמליל ישן של החברה
**פורום פילם** היא חברה ישראלית העוסקת בהפצת סרטים לבתי קולנוע, ערוצי טלוויזיה ופלטפורמות DVD. בבעלות קבוצת תיאטראות ישראל, פורום פילם מייצגת בישראל מספר חברות הפצה בינלאומיות כולל וולט דיסני, סוני, אולפני המאה ה-20 חברות עצמאיות נוספות כמו Weinstein, Lions Gate ו-Film Nation.

מעבר לפעילותה המרכזית בישראל, פורום פילם מפעילה גם זרועות הפצה במדינות מרכז אירופה: בולגריה, הונגריה, פולין, צ'כיה, סלובקיה ורומניה.

## רקע
בשנת 1930, עם פתיחתו של בית הקולנוע הראשון בחיפה, "עין דור", משה גרידינגר, איש עסקים בתחומי המזון והספנות, הבחין בהזדמנות עסקית מבטיחה והצטרף כשותף לעסק.

באוקטובר 2010, אושר המיזוג בין פורום פילם לחברת ההפצה א.ד. מטלון. במסגרת המיזוג, פורום פילם רכשה את פעילות ההפצת סרטים של א.ד. מטלון, עם התחייבות להפיץ את הסרטים בתפוצה רחבה של לפחות 19 בתי קולנוע ברחבי ישראל.

ב-2019, הרשות לתחרות פשטה על משרדי פורום פילם בחשד לעבירות על חוק ההגבלים. חקירה זו חשפה חשדות לתיאום מחירים והפרות אחרות של תנאי התחרות. לאחר כשנתיים של חקירה, הוגש כתב אישום נגד מוקי גרידינגר, בעלי החברה, ונגד פורום פילם בעבירה של הפרת תנאי מיזוג בנסיבות מחמירות. ביהמ"ש קבע כי פורום פילם סירבה לספק סרטים לקולנוע לב תל אביב וחייב אותה בתשלום קנס של 650 אלף שקלים.

## קישורים חיצוניים
* 

## הערות שוליים

קטגוריה:חברות קולנוע
קטגוריה:חברות ישראליות
פיטר בלום

**פיטר בלום**, באנגלית: **Peter Blume** (27 באוקטובר 1906 – 30 בנובמבר 1992) היה צייר ופסל יהודי - אמריקאי. עבודתו הכילה אלמנטים של אמנות עממית, דיוקנות, פוריזם פריזאי, קוביזם וסוריאליזם.

## ביוגרפיה
ממוזער|276x276 פיקסלים|פטר בלום, 1942
בלום, יליד סמארהון, האימפריה הרוסית למשפחה יהודית, היגר עם משפחתו לעיר ניו יורק ב-1912; המשפחה התיישבה בברוקלין. הוא למד אמנות ב-Educational Alliance, במוסד לאמנות יפות, ובליגת הסטדנטים של ניו יורק, והקים סטודיו משלו ב־1926. הוא התאמן אצל רפאל סויר ואייזק סויר, הציג עם צ'ארלס דניאל, ווקיבל חסות ממשפחת רוקפלר. בלום נישא לגרייס דאגלס ב-1931; לא היו להם ילדים. ב-1948 נבחר בלום לאקדמיה הלאומית לעיצוב כחבר שותף, והפך לחבר מלא ב-1956.

### יצירה
ממוזער|292x292 פיקסלים|פטר בלום, ארוחת ירקות, 1927
כמעריץ של טכניקת הרנסאנס, בלום עבד על ציור ויצירת קריקטורות לפני שהעלה את עבודתו על קנבס. הוא קיבל את מלגת גוגנהיים ב-1932 ושהה שנה באיטליה. ההכרה הגדולה הראשונה שלו הגיעה ב-1934 עם פרס ראשון בתערוכה בינלאומית של מכון קרנגי. הציור נוצר בהשראת טיול ברחבי פנסילבניה במכונית ישנה שדרשה תיקון תכוף הציור "עיר הנצח" (1934–1937) היה טעון פוליטית, כשהוא מציג את בניטו מוסוליני כ"ג'ק בקופסה" שיוצא מהקולוסיאום; כתערוכת יחיד וציור אחד, הוא עורר תשומת לב רבה מצד מבקרים וקהלים. ציור זה נוצר בהשראת מסעו של בלום לאיטליה ב-1932. לאחר הנסיעה לרומא, לקח לבלום 5 שנים ליצור את היצירה הזו. בשנת 1943 כאשר מוסוליני הודח מהשלטון, המוזיאון לאמנות מודרנית רכש את יצירות האמנות עבור האוסף הקבוע שלו באותו שבוע.

בלום עבד עבור המדור לציור ופיסול של משרד האוצר האמריקני, וצייר לפחות שני ציורי קיר בסניפי דואר, בז'נבה, ניו יורק, וקונסבורג, פנסילבניה.

יצירותיה של בלום תיארו לעיתים קרובות הרס ושיקום בו זמנית. אבנים וקורות הופיעו תכופות; הרוק (1944–1948), באוסף המכון לאמנות בשיקגו, התפרש על ידי צופיו כמסמל התחדשות בעקבות מלחמת העולם השנייה. זיכרון המבול (1969) תיאר את קורבנות המבול של נהר הארנו ב-1966 בפירנצה יחד עם משחזרים בעבודה. המטמורפוזות (1979) התבסס על אגדה יוונית על אכלוסו מחדש את כדור הארץ לאחר מבול.

## קישורים חיצוניים

## הערות שוליים

קטגוריה:יהודים שהיגרו מרוסיה לארצות הברית
קטגוריה:אמנים אמריקאים
קטגוריה:אמנים יהודים
קטגוריה:אמריקאים שנולדו ב-1906
קטגוריה:אמריקאים שנפטרו ב-1992
הפרדוקס של רישאר

בלוגיקה, **הפרדוקס של רישאר** הוא אנטינומיה סמנטית של תורת הקבוצות ושפה טבעית.

פרדוקס זה תואר לראשונה על ידי המתמטיקאי הצרפתי ז'ול רישאר בשנת 1905, ומשמש בדרך כלל כדי להדגיש את חשיבותה של הבחנה קפדנית בין מתמטיקה למטא-מתמטיקה.

## ניסוח הפרדוקס
להלן גרסה העוסקת באריתמטיקה של מספרים שלמים.

נניח כי ביכולתנו להגדיר ולנסח בבהירות באמצעות מילים (לצורך הדוגמה בעברית) את התכונות האריתמטיות הטהורות של מספרים מונים.
כדי להימנע ממעגליות ומנסיגה אינסופית בשרשרת ההגדרות, מושגים אחדים המתייחסים לתכונות האריתמטיות יישארו ללא הגדרה מפורשת – מפני שבכל מערכת היסק יש להתחיל מאקסיומות כלשהן. אך לצורך הטיעון נניח כי המושגים היסודיים הבלתי-מוגדרים מובנים בדרך כזאת או אחרת (למשל "מספר שלם הוא סכום של שני מספרים שלמים"). כך למשל נגדיר:
*"**[[מספר ראשוני]] הוא מספר שלם המתחלק ללא שארית רק בעצמו וב[[1 (מספר)|אחד]]**".
*"**[[מספר ריבועי]] הוא מספר שלם השווה למכפלת מספר שלם כלשהו בעצמו**".
כל הגדרה כזאת מכילה מספר סופי של מילים ואותיות. על כן ניתן לערוך את ההגדרות בזו אחר זו ביחס סדר מילוני, כלומר על פי מספר האותיות שבה ועל פי סדר אלפביתי.
על סמך סדר זה ניתן להצמיד לכל הגדרה מספר שלם יחיד המייצג את מיקומה בסדרת ההגדרות – כלומר להגדרה בת מספר האותיות הקטן ביותר נצמיד 1, לבאה אחריה 2 וכן הלאה.
כיוון שכך, ייתכן לעיתים כי מספרה של הגדרה כלשהי מקיים את התכונה האריתמטית המתוארת בהגדרה – נניח למשל כי להגדרת המספר הראשוני הנ"ל נצמיד 47 (מספר ראשוני), ולהגדרת המספר הריבועי הנ"ל נצמיד 48 (מספר לא-ריבועי).
עתה נגדיר: "**מספר רישארי x הוא מספר שלם שאינו מקיים את התכונה האריתמטית המתוארת בהגדרה שמספרה הסידורי x בסדרת ההגדרות**". המספר 48 הנ"ל הוא אכן כזה. הגדרה זו לכאורה מתארת תכונה של מספרים שלמים, ולכן בעצמה שייכת לסדרת ההגדרות – כלומר יש לה מספר סידורי n כלשהו. האם n רישארי או להפך?
אם n רישארי אזי הוא אינו מקיים את התכונה "להיות רישארי". אם n לא-רישארי אזי הוא מקיים את התכונה "להיות רישארי". סתירה!

## פתרון הפרדוקס

## קישורים חיצוניים
* 

קטגוריה:פרדוקסים
קטגוריה:פרדוקסים מתמטיים
קטגוריה:פרדוקסים של התייחסות עצמית
שלמה הכהן (צילץ)

הרב **שלמה הכהן** (מכונה גם: **רבי שלמה צילצער**; ה'תקכ"ט, 1769 – ג' בניסן ה'תקפ"ד, 1824), היה רב ופוסק בחבל שלזיה. כיהן ברבנות בערים שנייטוך , מרגנטהיים  וצילץ בפולין.

## ביוגרפיה
נולד בעיר ראוויטץ לרבי משולם זלמן הכהן  אב"ד פיורדא, בגיל שמונה התייתם מאמו מרת גולדה. בצעירותו למד בישיבתו של אביו והיה לתלמידו המובהק. נישא לפעסיל בת רבי מרדכי הלוי לוי בן העיר צילץ. בשנת ה'תקנ"ג מונה לרב העיר שנייטוך. בשנת ה'תקס"א עבר לכהן כרבה של העיר מרגנטהיים. בשנת ה'תקע"א מונה לאב"ד העיר צילץ 'עיר הצדיקים', לאחר שרבי עקיבא איגר סירב לקבל את התפקיד.

## קשריו עם חכמי דורו
רבי שלמה היה דיין ופוסק ושואל ומשיב גדול בהלכה, משנתו ההלכתית מפוזרת בספריהם של רבני דורו, רבי צבי הירש בושקא מזאמושט אב"ד אה"ו, רבי צבי הירש הורוויץ בעל ה'מחנה לוי', ורבי אברהם בנימין זאב המבורג ראש הישיבה הרמה בפיורדא, אביו רבי משולם זלמן אב"ד פיורדא. רבי עקיבא איגר הפנה אליו בשאלות חמורות בהלכה.

## ספריו
חיבר ספרים רבים אשר נותרו בכתב יד.

בשנת תשע"ה/ו נדפסו:

**בתי נפש - בית המדרש** - על התורה ומועדים.

## צאצאיו
בנו רבי משולם זלמן הכהן  היה אב"ד שווערין וחתנו של רבי יעקב אטלינגר, בעל "ערוך לנר".

## קישורים חיצוניים
* 
* 
* 

## הערות שוליים

קטגוריה:רבנים גרמנים
קטגוריה:צילץ: רבנים
קטגוריה:מחברי ספרות תורנית
קטגוריה:גרמנים שנולדו ב-1769
קטגוריה:גרמנים שנפטרו ב-1824
מוקדמות מונדיאל 2026 - אמריקה הצפונית

**מוקדמות מונדיאל 2026 באמריקה הצפונית** הוא טורניר המוקדמות, בהשתתפות 32 המדינות החברות ב־CONCACAF, מלבד קנדה, ארצות הברית ומקסיקו שנבחרו לארח את מונדיאל 2026 והעפילו אוטומטית. הנבחרות התמודדו על 3 המקומות הישירים למונדיאל 2026 ועל שני מקומות בפלייאוף הביניבשתי. 

מבנה המוקדמות:
* **סיבוב ראשון**: 4 הנבחרות המדורגות 29–32 בהסתמך על הדירוג העולמי של פיפ"א בנובמבר 2023, שיחקו בשיטת בית וחוץ. שתי המנצחות עלו לשלב הבא. 
* **סיבוב שני**: 2 העולות מהסיבוב הקודם ו־28 הנבחרות המדורגות 1–28 חולקו ל־6 בתים של 5 נבחרות ושיחקו סיבוב אחד ביניהן (2 משחקי חוץ ו־2 משחקי בית לכל אחת). שתי הנבחרות המדורגות ראשונות העפילו לסיבוב הבא.
* **סיבוב שלישי**: 12 העולות מהסיבוב השני חולקו ל־3 בתים של 4 קבוצות ושיחקו בשני סבבים, בית-חוץ. שלוש הנבחרות שסיימו במקום הראשון העפילו למונדיאל, שתי הנבחרות הטובות ביותר מהמקום השני העפילו לפלייאוף הבין יבשתי.

## הגרלה

## סיבוב ראשון

## סיבוב שני
### בית א

הערה: קובה זכו בניצחון טכני על איי קיימן בגלל בעיות ויזה של איי קיימן.

### בית ב

### בית ג

### בית ד

### בית ה

### בית ו

## סיבוב שלישי
### הגרלה
12 העולות לסיבוב השלישי חולקו ל-4 דרגים לפי דירוג פיפ"א ביוני 2025. ההגרלה התקיימה ב-12 ביוני.

מנצחות הבתים יעלו למונדיאל ושתי הסגניות עם התוצאה הטובה ביותר יעלו לפלייאוף הביניבשתי.

### בית א

### בית ב

### בית ג

### דירוג המקום השני

ג'מייקה וסורינאם הן שתי הסגניות עם המאזן הטוב ביותר והעפילו לפלייאוף הביניבשתי.

## הערות שוליים

קטגוריה:מוקדמות המונדיאל
קטגוריה:מונדיאל 2026
קטגוריה:תחרויות כדורגל ב-2024
קטגוריה:תחרויות כדורגל ב-2025
קטגוריה:2024 באמריקה הצפונית
קטגוריה:2025 באמריקה הצפונית
שלום דנינו (ראש מועצה)

**שלום דנינו** (נפטר ב-22 ביולי 2014, כ"ב בתמוז ה'תשע"ד) היה ראש מועצת נתיבות במשך כ־13 שנה והממונה על מחוז דרום במשרד הפנים.

## ביוגרפיה
דנינו נולד בקזבלנקה שבמרוקו לדוד דנינו ועלה עם משפחתו ב־1950. למד בישיבת כפר הרוא"ה.

לאחר נישואיו לרות לבית שר שלום התגורר בלכיש לתקופה, ועם הולדת בכורו עבר לנתיבות, שם ניהל את בית הספר הממ"ד נתיב יצחק.

בנובמבר 1969, לאחר הבחירות לרשויות המקומיות באוקטובר 1969, נבחר לראשונה לראשות עיריית נתיבות מטעם המפד"ל. בפברואר 1974 נבחר לכהונה שנייה.

ביולי 1973 נבחר לנציג השלישי של צעירי המפד"ל ברשימת המפד"ל ב. שובץ במקום ה־15 ברשימה.

ב הוצב במקום החמישי ברשימת תמ"י. היה חבר במליאת רשות השידור מטעמה

דנינו לא התמודד לראשות המועצה ב־1983, והוחלף ביוסף אבו.

בפברואר 1985 מינהו שר הפנים יוסף פרץ לממונה על מחוז הדרום במשרד הפנים.

בדצמבר 1990 נחקר בחשד לשוחד בחירות.

בפברואר 2001 הואשם דנינו בהטרדה של מספר עובדות בשנים 1990–1998, דבר שהביא לפרישתו מתפקידו. דנינו עמד לדין משמעתי במשרד הפנים, אך הוחלט שלא להעמידו לדין.

דנינו נפטר ב-22 ביולי 2014, כ"ב בתמוז ה'תשע"ד.

## הערות שוליים

קטגוריה:ראשי עיריית נתיבות
קטגוריה:ישראלים ילידי מרוקו
קטגוריה:ראשי רשויות מקומיות מטעם המפד"ל
קטגוריה:ישראלים שנולדו במאה ה-20
קטגוריה:ישראלים שנפטרו ב-2014
קטגוריה:בוגרי ישיבת כפר הרא"ה
בריאן אלטמוס

**בריאן אלטמוס** (באנגלית: **Brian Altemus**; נולד: 30 באפריל 1997) הוא דוגמן ושחקן קולנוע וטלוויזיה אמריקאי.

## ביוגרפיה
אלטמוס נולד ב-30 באפריל 1997 בווינדמור , פנסילבניה. הוא החל לדגמן בשנת 2015.

## קריירה

הופעתו הראשונה על מסך הקולנוע הייתה בשנת 2020, בסרט הדרמה "אף פעם, לעיתים רחוקות, לפעמים, תמיד" . באותה שנה הופיע בתפקיד ראשי בסדרת הטלוויזיה גרנד ארמה.

בשנת 2022 שיחק בסדרת הטלוויזיה אשתו של הנוסע בזמן. באותה שנה שיחק בתפקיד חוזר בסדרת הטלוויזיה שקרניות קטנות: החטא הקדמון.

בשנת 2023 שיחק בתפקיד ראשי בסדרת הטלוויזיה הרלן קובן: מחסה, המבוססת על ספר באותו שם.

בשנת 2024 שיחק בתפקיד משנה בסרט הקולנוע ילדות רעות: המחזמר, שהוצג בבכורה ב-9 בינואר בניו יורק.

## פילמוגרפיה

## קישורים חיצוניים

## הערות שוליים

קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1997
סוכנות הידיעות אעמאק

**סוכנות הידיעות אעמאק** (באנגלית: **Amaq News Agency**; בערבית: **وكالة أعماق الإخبارية**, בתעתיק מדויק: **וכאלת אעמאק אלאח'באריה**) היא סוכנות ידיעות המקושרת לארגון המדינה האסלאמית (דאעש). לעיתים קרובות זהו שופר התעמולה הראשון שהמדינה האסלאמית נוהגת לפרסם באמצעותו הצהרות בדבר קבלת אחריות לפיגועי טרור במדינות המערב. במרץ 2019, סוכנות הידיעות אעמאק הוגדרה כארגון טרור זר על ידי מחלקת המדינה של ארצות הברית.

## היסטוריה
העיתונאי הסורי בראא כאדכ (براء كادك), אשר הצטרף לדאעש בסוף 2013, היה בין מייסדי סוכנות הידיעות אעמאק, כמו גם שבעה אנשים נוספים שעבדו במקור עבור רשת חדשות חאלב. לפי הניו יורק טיימס לסוכנות יש קשר ישיר עם ארגון המדינה האסלאמית. שם הארגון נלקח מהשם הערבי של עמק אמוק בנפת האטיי בטורקיה המודרנית, המוזכר בחדית' כמיקום בו יהיה "ניצחון אפוקליפטי על הלא-מאמינים".

אעמאק זוהתה לראשונה על ידי קבוצת הייעוץ האמריקאית "SITE Intelligence Group", אשר עוקבת אחר פעילות מקוונת של ארגוני עליונות לבנה וארגונים ג'יהאדיסטיים, במהלך המצור על כובאני בשנת 2014, כאשר לוחמי דאעש שיתפו ביניהם את עדכוני החדשות של הסוכנות. אעמאק התפרסמה יותר לאחר שהחלה לפרסם הצהרות נטילת אחריות לפיגועי טרור במדינות מערביות, כגון פיגוע הירי בסן ברנרדינו ב-2015, כאשר דאעש קיבל אחריות באופן רשמי למחרת הפיגוע. בנוסף, צלם של סוכנות הידיעות אעמאק היה הראשון שצילם את הכיבוש של תדמור ב-2015.

ב-2015 השיקה אעמאק אפליקציית מובייל והזהירה מפני גרסאות לא-רשמיות של האפליקציה שעלולות לשמש לצורך ריגול אחרי המשתמשים. אעמאק עושה גם שימוש בחשבון טלגרם. בעבר היה לסוכנות הידיעות בלוג מבוסס וורדפרס, אך הוא הוסר ללא הסבר באפריל 2016.

ב-31 במאי 2017 פורסם בפייסבוק שהמייסד של סוכנות הידיעות אעמאק, בראא כאדכ, נהרג יחד עם בתו בהתקפה אווירית אמריקאית על העיירה אלמיאדין אשר במזרח סוריה. סוכנות רויטרס לא הצליחה לאמת את הידיעה. ב-27 ביולי 2017 ארצות הברית אימתה שכאדכ נהרג בהתקפה אווירית אמריקנית בפאתי אלמיאדין שבוצעה בין ה-25 ל-27 במאי 2017.

ביוני 2017 עצרה משטרת גרמניה גבר סורי בן 23 שזוהה רק כמוחמד ג., והאשימה אותו על כך שהיה בקשר עם המפגע שביצע את ההצתה של המרכז הקהילתי המוסלמי במאלמה בשוודיה ב-2016 במטרה להעביר את המידע לסוכנות הידיעות אעמאק.

ב-21 במרץ 2019 הגדירה מחלקת המדינה של ארצות הברית באופן רשמי את סוכנות הידיעות אעמאק כחלק מארגון המדינה האסלאמית, ולפיכך היא הוגדרה בפועל כארגון טרור זר.

ב-22 במרץ 2024 נטל מחוז ח'וראסאן של המדינה האסלאמית אחריות על הפיגוע בקרוקוס סיטי הול ברוסיה באמצעות סוכנות הידיעות אעמאק. בכירים אמריקאים אימתו זאת זמן קצר לאחר מכן.

## הערות שוליים

קטגוריה:אתרי אינטרנט שהושקו ב-2014
קטגוריה:המדינה האסלאמית: תקשורת
קטגוריה:אתרי אינטרנט בערבית
קטגוריה:סוכנויות ידיעות
קטגוריה:חברות תקשורת
Mini World (שיר)

"**Mini World**" (בעברית: "**עולם קטן**") הוא שיר שהוקלט על ידי הזמרת-יוצרת הצרפתייה אינדילה, מתוך אלבום הבכורה שלה,  (2014). הוא יצא לאור ב-24 בפברואר 2014, בהוצאת חברת התקליטים קפיטול רקורדס, ביחד עם שאר שירי האלבום. את השיר כתבה ביחד עם סקלפוביץ' שהפיק אותו.

בשנת 2024 יצא רמיקס בשם "Indilla Enigma" שנוצר בהשראת הפרויקט המוזיקלי הגרמני אניגמה וזכה להצלחה מחודשת.

## רקע וכתיבה
השיר נכתב על ידי אינדילה וסקלפוביץ' והופק על ידי סקלפוביץ' גם כן. "Mini World" הוא שיר דאון-טמפו המאופיין בסגנון פופ אופראי. מבקרי המוזיקה תיארו אותו כשיר המהול באופטימיות. במילות השיר, אינדילה מספרת על "העולם הקטן" שלה – המחשבות שלה. הן מוצגות כאוטופיה. רעיון זה מתחזק באמצעות הנאיביות של השורות הראשונות: . עם זאת, היא מודעת לחוסר האפשרות של הדבר: .

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.

## וידאו קליפ
האודיו הרשמי של "Mini World" פורסם ב-30 ביולי 2018. הוא צבר למעלה מ-17 מיליון צפיות בסך הכול.

ב-28 בינואר 2016 פורסם אודיו נוסף שצבר למעלה מ-16 מיליון צפיות. קליפ לא רשמי שפורסם בשנת 2014 צבר 12 מיליון צפיות גם כן.

ב-11 ביולי 2014 פורסם קליפ מילים לא רשמי שהצליח לצבור למעלה מ-13 מיליון צפיות בסך הכול.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אינדילה
קטגוריה:שירים באנגלית
קטגוריה:שירים בצרפתית
קטגוריה:שירים מרובי שפות
קטגוריה:שירים שנכתבו על ידי אינדילה
קטגוריה:שירים על חלומות
חלוקה מקרית של קבוצה

בתורת ההסתברות **חלוקה מקרית של קבוצה** היא משתנה מקרי המקבל את ערכיו בקבוצת החלוקות של קבוצה. חלוקות מקריות משמשות ביישומים בגנטיקה.

### דוגמה
לדוגמה, נגדיר חלוקה מקרית \Pi_3 של N_3=\{1,2,3\} באמצעות מתן ההסתברות של כל אחת מחמש ההחלוקות של N_3 להתקבל:
\Pr\left(\Pi_3=\{\{1\},\{2\},\{3\}\}\right)=\frac{1}{2},
\Pr\left(\Pi_3=\{\{1,2\},\{3\}\}\right)=\frac{1}{6},
\Pr\left(\Pi_3=\{\{1,2,3\}\}\right)=\frac{1}{3},
\Pr\left(\Pi_3=\{\{1,3\},\{2\}\}\right)=\Pr\left(\Pi_3=\{\{1\},\{2,3\}\}\right)=0.
## חלוקה מקרית של המספרים הטבעיים
סדרה אינסופית של חלוקות מקריות \Pi_1,\Pi_2,... כך ש-\Pi_i חלוקה מקרית של N_i לכל i=1,2,..., תקרא חלוקה מקרית של \mathbb{N} (קבוצת כל המספרים הטבעיים) אם לכל שני מספרים טבעיים m מתקיים שהצמצום של \Pi_n ל-N_m נותן את \Pi_m.

### דוגמה לצמצום
נניח ש-\Pi_2 מתקבלת מהצמצום של \Pi_3 מהדוגמה למעלה ל-N_2=\{1,2\}.
נחשב את \Pi_2:
ממחיקת המספר 3 מכל אחת מהחלוקות \{\{1\},\{2\},\{3\}\},\{\{1,3\},\{2\}\},\{\{1\},\{2,3\}\}  מקבלים את החלוקה \{\{1\},\{2\}\}  ולכן
 \Pr(\Pi_2=\{\{1\},\{2\}\})=\Pr(\Pi_3=\{\{1\},\{2\},\{3\}\})+\Pr(\Pi_3=\{\{1,3\},\{2\}\})+\Pr(\Pi_3=\{\{1\},\{2,3\}\})=\frac{1}{2}
באופן דומה מקבלים ש-

 \Pr(\Pi_2=\{\{1,2\}\})=\Pr(\Pi_3=\{\{1,2\},\{3\}\})+\Pr(\Pi_3=\{\{1,2,3\}\})=\frac{1}{2}

## חלוקה מקרית חילופית של <math>\{1,...,n\}</math>
חלוקה מקרית חילופית \Pi_n של N_n=\{1,...,n\} היא חלוקה מקרית של N_n כך שלכל חלוקה A של N_n ולכל תמורה \theta על N_n מתקיים \Pr\left(\Pi_n=A\right)=\Pr\left(\Pi_n=\theta(A)\right) .
כלומר, ההסתברות לקבלת חלוקה נשמרת תחת תמורות.
### דוגמה
החלוקה המקרית בדוגמה למעלה איננה חילופית. כדי לראות זאת נבחר את התמורה \theta(1)=3,\theta(2)=2,\theta(3)=1 ואת החלוקה A=\{\{1,2\},\{3\}\}. מצד אחד
\Pr\left(\Pi_n=A\right)=\frac{1}{6} ומהצד השני \theta(A)=\{\{\theta(1),\theta(2)\},\{\theta(3)\}\}=\{\{3,2\},\{1\}\}=\{\{1\},\{2,3\}\} ו- \Pr\left(\Pi_n=\theta(A)\right)=0 . ראינו ש- \Pr\left(\Pi_n=A\right)\neq\Pr\left(\Pi_n=\theta(A)\right)  ולכן החלוקה המקרית אינה חילופית.
אם לעומת זאת נגדיר את \Pi_3 באופן הבא:
\Pr\left(\Pi_3=\{\{1\},\{2\},\{3\}\}\right)=\frac{1}{2},
\Pr\left(\Pi_3=\{\{1,2\},\{3\}\}\right)=\Pr\left(\Pi_3=\{\{1,3\},\{2\}\}\right)=\Pr\left(\Pi_3=\{\{1\},\{2,3\}\}\right)=\frac{1}{18},
\Pr\left(\Pi_3=\{\{1,2,3\}\}\right)=\frac{1}{3},
נקבל חלוקה מקרית חילופית.
## חלוקה מקרית חילופית של המספרים הטבעיים
אם סדרה אינסופית של חלוקות מקריות \Pi_1,\Pi_2,... כך ש-\Pi_i חלוקה מקרית חילופית של N_i לכל i=1,2,..., היא גם חלוקה מקרית של \mathbb{N} אז היא חלוקה מקרית חילופית של \mathbb{N}.

## בניית חלוקה מקרית חילופית של המספרים הטבעיים באמצעות תהליך "המסעדה הסינית"
בתהליך המסעדה הסינית הלקוחות הממוספרים i=1,2,... נכנסים למסעדה בזה אחר זה. הלקוח ה-n שנכנס בוחר אם להתיישב ליד שולחן שכבר יושבים לידו בהסתברות שהיא בגודל יחסי למספר האנשים היושבים ליד השולחן או יושב ליד שולחן ריק מאנשים בהסתברות \frac{1}{n}. בתהליך זה ניתן להראות שהחלוקה של n הלקוחות הראשונים לשולחנות היא חלוקה מקרית חילופית של N_n, והסדרה האינסופית של החלוקות המקריות החילופיות עבור n=1,2,... היא חלוקה מקרית חילופית של \mathbb{N}.

## הערות שוליים

2024 03
קטגוריה:תהליכים סטוכסטיים
Listen to Your Heart (שיר של רוקסט)

**Listen to Your Heart** הוא שיר של להקת הפופ-רוק השוודית רוקסט, אשר יצא במקור בשוודיה בספטמבר 1988 כסינגל השני מתוך אלבום האולפן השני של הלהקה "*Look Sharp!*" משנת 1988. השיר נכתב על ידי פר גסל יחד עם מאטס פרסון שהוא הגיטריסט לשעבר של להקת הפופ השוודית יילנה טידר. השיר הפך לאחד הסינגלים המצליחים ביותר של 1989, והגיע למקום הראשון הן במצעד הפזמונים האמריקני והן במצעד הפזמונים הקנדי בסביבות נובמבר 1989. זה היה השיר הראשון בתולדות מצעד הפזמונים האמריקני שהגיע למקום הראשון במצעד מבלי שיצא לשווקים במקביל סינגל 7 אינץ'.

בשנת 2005 הרכב הדאנס הבלגי DHT הוציא גרסת רמיקס של השיר שהצליחה להפוך לאחד מעשרת השירים הפופולריים ביותר במדינות רבות בעולם בהם צרפת, הולנד, בריטניה וארצות הברית.

## וידאו קליפ
דאג פריל ביים את הווידאו קליפ של השיר, אשר צולם במהלך הופעה חיה של רוקסט בחורבת טירת בורגהולם באי השוודי אולנד אשר בים הבלטי.

## מצעדים ודירוגים

## משתתפים
* מארי פרדריקסון - שירה, וקולות רקע
* פר גסל – קולות רקע, גיטרה
* פר אלסינג – תופים
* יונאס איזקסון - גיטרה חשמלית
* קלרנס אופרמן - קלידים

## גרסת הכיסוי של ההרכב DHT
בנובמבר 2003 הרכב הדאנס הבלגי DHT פרסם גרסת כיסוי של השיר בבלגיה. בסוף 2004 הגיעו מיקסים שונים של השיר בגרסה של DHT למועדונים אמריקאים ובנובמבר 2004 השיר פורסם לראשונה גם בארצות הברית. בשנת 2005 השיר הפך ללהיט מועדונים בינלאומי.

ביוני 2005 השיר הגיע למקום הראשון במצעד האמריקני Billboard Hot Dance Airplay ולאחד מעשרת השירים הפופולריים ביותר במצעד הפזמונים האמריקני. גרסת הכיסוי של DHT זכתה גם להצלחה רבה במדינות רבות אחרות כולל צ'כיה, צרפת, בריטניה, אוסטרליה, בלגיה, דנמרק, אירלנד ונורווגיה.
### מיקומי שיא

## קישורים חיצוניים

## הערות שוליים

קטגוריה:סינגלים מ-2004
קטגוריה:שירים באנגלית
קטגוריה:וידאו קליפים שצולמו בשוודיה
קטגוריה:בלדות משנות ה-1980
קטגוריה:בלדות רוק
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת EMI רקורדס
קטגוריה:רוקסט
סויר ספילברג

**סויר אייברי שפילברג** (באנגלית: **Sawyer Avery Spielberg**; נולד ב-10 במרץ 1992) הוא שחקן ובמאי אמריקאי-יהודי. הוא בנם של הקולנוען סטיבן ספילברג ושל השחקנית קייט קפשו.

## ביוגרפיה
ספילברג אובחן בדיסלקסיה, והתחנך בבית ספר תיכון פרטי לתלמידים עם לקות שפתית. הוא בחר בשמו האמצעי, סוייר אייברי, בתחילת הקריירה שלו ב-2012. כשהיה נער נרשם לסדנת משחק במרכז אדג'מר לאמנויות ליד וניס ביץ' בסנטה מוניקה, קליפורניה. בגיל 18 הוא עזב את הבית ועבר לניו יורק והתקבל לקונסרבטוריון של התיאטרון האטלנטי הרפרטוארי.

## קריירה
כילד, בילה על רבים מהסטים של אביו. הוא סיפר למגזין "פיפל" שהסט הראשון שזכר היה להציל את טוראי ריאן. כנער הוא עבד כעוזר הפקה בכמה מסרטיו של אביו, בהם אינדיאנה ג'ונס וממלכת גולגולת הבדולח.

בשנת 2012, הוא ערך את הופעת הבכורה שלו באוף ברודוויי במחזה "Belgrade Trilogy" בתיאטרון רחוב 4, תוך שימוש בשם הבמה שלו סויר אייברי. הוא הופיע בהפקה של "יומנה של אנה פרנק" באולם הגילדה של תיאטרון איסט המפטון ביי סטריט בסאג הארבור, ניו יורק ובשנת 2014 ביים, ושיחק בתפקיד הראשי, בקריאה מבוימת של המחזה *Biloxi Blues* של ניל סיימון בתיאטרון ג'ון דרו באולם הגילדה.

ב-2016 הוא ביים סרט קצר בשם "Breathe". הוא עשה את הופעת הבכורה שלו בסרט העלילתי בסרט *[[העיתון]]* ב-2017, כשגילם מפגין שנואם לקהל מפגינים. באפריל ומאי 2019, הוא הופיע בהפקה של המחזה אמנות בבימויה של יסמין רזה בהיכל הגילדה בניו יורק. ב-2020 הוא שיחק בתפקיד ראשי בסרט האימה *Honeydew*.

בינואר 2023, הוא החל להצטלם לסרט האינדי "Martyr of Gowanus", שבו יש לו את התפקיד הראשי ומופיע לצד הולט מק'קלני. באותה שנה, שיחק בסרט חג המולד *Merry Good Enough*. והצטלם לסרט המתח הקצר "Pink Flags" שבו הוא משחק מול אשתו ריי לוין ספילברג, שמגלמת מחליקה אמנותית המאמינה שרודפים אחריה.

בינואר 2024, הוא הופיע בסדרת הדרמה ההיסטורית אדוני האוויר. הוא ילוהק לתפקיד בסרט "*Christmas Eve at Miller's Point"* לצד מייקל סרה.

## חיים אישיים
ב-2018 הוא התחתן עם השחקנית ריי לוין-ספילברג. יש להם בת.

## פילמוגרפיה חלקית

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:קליפורניה: שחקנים
קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1992
Take the Long Way Home (שיר של סופרטרמפ)

"**Take the Long Way Home**" הוא שיר רוק משנת 1978 של להקת הרוק הבריטית סופרטרמפ. השיר נכלל באלבום האולפן השישי של הלהקה *[[Breakfast in America]]* אשר יצא ב-1979.

לפי מלחין השיר רוג'ר הודג'סון השיר עוסק באמביוולנטיות של הכמיהה לבית, בשני מישורים שונים - מצד אחד האדם מעדיף שלא לחזור הביתה לאשתו משום שאשתו לא באמת מצפה לו ולכן הוא מעדיף לקחת את הדרך הארוכה הביתה כי אשתו מתייחסת אליו כמו לרהיט, ומצד שני השיר מתייחס לכמיהה למצוא את המקום בו ירגיש בבית באמת.

## משתתפים
* רוג'ר הודג'סון - שירה, פסנתר, גיטרה חשמלית
* ריק דייוויס - מפוחית, אורגן האמונד, סינתיסייזרים
* דאגי תומסון - גיטרה בס
* בוב ס. בנברג - תופים, תוף מרים
* ג'ון הליוול - קלרינט

## מיקומי שיא

## קישורים חיצוניים

קטגוריה:שירים באנגלית
קטגוריה:בלדות משנות ה-1970
קטגוריה:בלדות רוק
קטגוריה:סינגלים בהוצאת A&M רקורדס
קטגוריה:שירי סופרטרמפ
ספין אחורי

שמאל|ממוזער
בספורט, **ספין אחורי** מתייחס לסיבוב הפוך של כדור, ביחס למסלול הכדור, שמועבר לכדור על ידי זריקת **חיתוך** או **סלייס (slice)**. ספין אחורי יוצר כוח כלפי מעלה המרים את הכדור (ראה אפקט מגנוס).  בעוד שמכה רגילה גורמת לכדור לקפוץ היטב גם קדימה וגם למעלה, זריקות ספין אחורי גורמת לו לקפוץ גבוה יותר ופחות קדימה. ספין אחורי הוא ההפך מספין קדמי (topspin).

## הערות שוליים

קטגוריה:חבטות טניס
גריגור ואסילב

**גריגור ואסילב גורב** (בבולגרית: **Григор Василев Гьорев**; 6 ביולי 1883, ראדובו, מחוז פרניק – 7 בנובמבר 1942, סופיה, ממלכת בולגריה) היה משפטן, עיתונאי ופוליטיקאי בולגרי, אשר בין 1930–1931 כיהן שר החקלאות ונכסי הלאום בממשלתו של אנדריי ליאפצ'ב. ואסילב נמנה עם בולטי התומכים בקהילה היהודית בבולגריה ובתוכה בתנועת מכבי בולגריה, וסייע לה להפוך לתנועת הנוער המובילה בקרב יהודי בולגריה.

## קורות חייו
גריגור ואסילב נולד בכפר ראדובו אשר במחוז פרניק. למד משפטים באוניברסיטת סופיה ובהמשך ב-1904 סיים לימודי המשך באוניברסיטת ז'נבה. הוא נקט בקו לאומני בסוגיית מקדוניה וערך את כתב העת אילינדן אשר הדהד את הנרטיב הבולגרי של החבל. הוא הצטרף למפלגת הברית הדמוקרטית של בולגריה בראשות אנדריי ליאפצ'ב, וב-1914, נבחר מטעמה לפרלמנט. ב-1925 נפצע פצעים קשים בפיגוע בכנסיית סווטה נדליה. ב-1930 מונה לשר החקלאות ונכסי הלאום בממשלתו השלישית של ליאפצ'ב, וכיהן שנה בתפקידו.

ב-22 בפברואר 1928 ביקר בסופיה נחום סוקולוב ובין השאר נערכה לו קבלת פנים בפרלמנט הבולגרי, על ידי ואסילב אשר כיהן כיושב ראש ועדת החוץ של הפרלמנט.

ב-30 בנובמבר 1928, הוקם ביוזמתם של ואסילב, אברהם תג'ר ושאול מיזאן "ועד בולגריה–ארץ ישראל". בוועד כיהנו פוליטיקאים ואישי ציבור בולגריים, הוא עמד בקשרים עם ועדים מקבילים באירופה, וניהל חליפת מכתבים עם נחום סוקולוב וליאו מוצקין.

ב-1930, ביוזמתו של ואסילב אשר כיהן כשר החקלאות, חתמה מכבי בולגריה על הסכם שיתוף פעולה עם ארגון הספורט הבולגרי "יונאק" אשר מדריכיו הדריכו את חניכי "מכבי" והכשירו מדריכים בארגון. נערכו כנסים ואירועי ספורט משותפים ברחבי בולגריה. בתקופה זו הפכה מכבי לתנועת הנוער הגדולה בקרב יהודי בולגריה, פעלו 26 סניפים בערים שונות בבולגריה ובהם נמנו 2,500 חברים שהיו כ-5.5 אחוזים מכלל בני הקהילה.

באוקטובר 1935 החליט המנהיג הציוני חיים אהרן פרחי לעלות לישראל, נערך לכבודו אירוע פרידה ובו נכחו בין השאר גם ניקולה מושאנוב וגריגור ואסילב. ואסילב נאם בטקס והדגיש כי בולגריה הפיקה תועלת רבה מאהדתם של יהודי אירופה וארצות הברית אליה.

בין השנים 1931–1936 ערך ואסילב שני עיתונים אשר הציגו קו פרלמנטרי ימני, תוך התנגדות למגבלות שהוטלו על המערכת הפוליטית על ידי המלך בוריס השלישי לאחר הפיכת הליגה הצבאית של בולגריה. בשלהי שנות ה-30 של המאה ה-20 פעלו ראשי הקונסיסטוריה היהודית נגד האנטישמיות בבולגריה אשר הפכה בהדרגה להיות ממוסדת. ב-1937 פנה ועד מיוחד מטעם הקונסיסטוריה ל-60 מדינאים, סופרים, אמנים ואישי ציבור, וערך סקר בנושא גזענות, אנטישמיות והיחס ליהודי הממלכה. בין הנשאלים: אלכסנדר מלינוב, אלכסנדר צאנקוב, גריגור ואסילב, וניקולה מושאנוב. המשיבים טענו שאין לתורת הגזע בסיס מדעי, היא אינה נסמכת על מדעי החברה והאנטישמיות היא תולדה של בורות וקסנופוביה. עוד עולה מהתשובות כי יהודי בולגריה נתפשו כנאמנים למדינה.

לאחר פרוץ מלחמת העולם השנייה נמנה ואסילב עם המתנגדים לחוק להגנת האומה וסייע לראשי הקונסיסטוריה במאבקם נגד החלת החוק, ובהמשך התנגד להצטרפות בולגריה להסכם התלת-צדדי. ואסילב הלך לעולמו בסופיה ב-1942 והוא בן 59 שנים. בכניסת לביתו בסופיה הותקנה לוחית הנצחה לזכרו.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:עיתונאים בולגרים
קטגוריה:שרי החקלאות של בולגריה
קטגוריה:בוגרי אוניברסיטת סופיה
קטגוריה:בולגרים שנולדו ב-1883
קטגוריה:בולגרים שנפטרו ב-1942
עונת 1986/1987 בגביע קוראץ'

**עונת  ב[[גביע קוראץ']]** הייתה המהדורה ה-16 של תחרות פיב"א לקבוצות כדורסל אירופיות, שנערכה בין 1 באוקטובר 1986 ל-25 במרץ 1987.

ברצלונה מספרד ניצחה בגמר את לימוז' מצרפת וזכתה בטורניר בפעם הראשונה.

## סיבוב ראשון

## סיבוב שני

## שלב הבתים
שלב הבתים נערך בארבעה בתים בני ארבע קבוצות, והקבוצה במקום הראשון בכל בית העפילה לחצי הגמר.

יובקזרטה באסקט, ברצלונה ולימוז' העפילו אוטומטית לשלב זה.

## חצי גמר

## גמר

## ישראל בתחרות
אליצור נתניה והפועל תל אביב, שסיימו במקום השלישי והחמישי בהתאמה בעונת 1985/1986 בליגה הלאומית בכדורסל, ייצגו את ישראל בתחרות.

אליצור נתניה הוגרלה בסיבוב הראשון מול קראבנוס וניצחה 246–106 (107–52 בניקוסיה ו-139–54 בנתניה), אך הודחה בסיבוב השני על ידי פלקנסטרו קאנטו לאחר שהפסידה 171–179 (85–91 בתל אביב ו-86–88 בקאנטו).

הפועל תל אביב הוגרלה בסיבוב הראשון מול אפולון פטרס וניצחה 205–151 (88–71 בפטרס ו-117–80 בתל אביב), אך הודחה בסיבוב השני על ידי פלקנסטרו וארזה לאחר שהפסידה 167–197 (ניצחון 92–85 בתל אביב והפסד 75–112 ב).

## קישורים חיצוניים
* תוצאות, באתר פיב"א אירופה
* תוצאות, באתר Linguasport
* אוסף קטעי עיתונות על משחקיה של אליצור נתניה בתחרות
קטגוריה:תחרויות כדורסל ב-1986
קטגוריה:תחרויות כדורסל ב-1987
קטגוריה:גביע קוראץ'
סימאון פנוויל

**סימאון סלבי פנוויל** (באנגלית: **Simeon Selby Pennewill**; ) היה פוליטיקאי אמריקאי מדלאוור, איש המפלגה הרפובליקנית, שכיהן כחבר הסנאט של דלאוור בשנים 1899–1907 וכמושל דלאוור ה-53 בשנים 1909–1913.
## ראשית חייו
סימאון פנוויל נולד ליד העיירה גרינווד שבדלאוור, כבנם של סימאון ואן קארי פנוויל. אביו היה אחד ממגדלי האפרסקים הגדולים בדלאוור, והחזיק בבעלותו את הקרקע שלימים הפכה לעיר גרינווד. הוא גם היה פעיל במפלגה הרפובליקנית, ושירת במשמר המושל במהלך מלחמת האזרחים האמריקאית. פנוויל הצעיר התחנך באקדמיה של וילימינגטון, כיום וסלי קולג' שבדובר. הוא נשא אישה בשלב מאוחר של חייו, הראשונה הייתה לידיה רייט אלדר, אותה הוא נשא לאישה ב-1920, לאחר כהונתו כמושל, ונישואיו השניים היו ב-1927 לאליזבת הלסי. משתי מערכות נישואים אלו לא נולדו לו ילדים. פנוויל ירש והמשיך להפעיל את מטעי האפרסקים של משפחתו בגרינווד ובברידג'וויל.
## קריירה פוליטית
פנוויל נבחר לסנאט של דלאוור וכיהן בו בשנים 1899–1907.

לאחר מכן הוא נבחר כמושל דלאוור לאחר שהביס את מועמד המפלגה הדמוקרטית רולנד ג. פיינטר, וכיהן בתפקיד מ-19 בינואר 1909 ועד 21 בינואר 1913. כמו קודמו בתפקיד, החל פנוויל כחבר סיעתו של אדיקס במפלגה הרפובליקנית של דלאוור, אך היה מסור לאיחודה מחדש של המפלגה.

באותה תקופה אישרה האספה הכללית של דלאוור את מכירת תעלת צ'ספיק ודלאוור לממשלה הפדרלית, והעבירה את חוק תאגיד השדרה, שהעניקה סמכות חוקית לט. קולמן דו פונט להתחיל לבנות במימון עצמי את הכביש הראשי לאורכה של המדינה.

שיטת הענישה על עמוד הקלון המיושנת של דלאוור קיבלה שוב תשומת לב מביכה ברמה הלאומית. לחץ ציבורי אילץ את פנוויל להפחית את מספר הההצלפות שהוטלו באחד מפסקי הדין, אך נראה היה שלחץ זה רק הגביר את דעת הקהל בעד השימוש בעמוד הקלון. הוא גם החליט על מינוי שנוי במחלוקת של אחיו הבכור, ג'יימס, למשרת נשיא בית המשפט העליון של דלאוור. ג'יימס פנוויל כיהן על כס השיפוט עד למותו 26 שנים לאחר מכן ב-1935. במהלך תקופת כהונתו של פנוויל הפסידה חברת דופונט בתביעת הגבלים עסקיים נגדה ואולצה לפצל את עצמה לחברת הרקולס וחברת אטלס.
## מותו
סימאון פנוויל נפטר בדובר ב-10 בספטמבר 1935. הוא נטמן בבית הקברות המתודיסטי שבברידג'וויל.

## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 236.


## קישורים חיצוניים

* סימאון פנוויל באתר אגודת המושלים הלאומית 
* סימאון פנוויל באתר The Political Graveyard 
* 

קטגוריה:אמריקאים ילידי דלאוור
קטגוריה:מושלי דלאוור
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של דלאוור
קטגוריה:אמריקאים שנולדו ב-1867
קטגוריה:אמריקאים שנפטרו ב-1935
חייכי לי בשירים

"**חייכי לי בשירים**" הוא שיר עברי שנכתב והולחן על ידי שייקה פייקוב ובוצע על ידי הזמר דודו זכאי בעיבודו של ירון גרשובסקי בשנת 1974.

## על השיר
מבקר המוזיקה דודי פטימר על השיר :
"השיר העברי האהוב עליי בכל הזמנים, הפייבוריטי הנצחי והמרגש אותי ביותר מכל שיר עברי אחר הוא 'חייכי לי בשירים' שכתב והלחין שייקה פייקוב וביצע בקולו היפהפה דודו זכאי, מהזמרים הגדולים ביותר בפסקול הישראלי בעיניי".

## במצעדים
השיר נכנס בשנת 1974 למצעד הפזמונים בקול ישראל, והגיע למקום השני.

במצעד פעמונים השנתי של שנת תשל"ה (1975) הגיע השיר למקום השביעי.

## מיקומי שיא

## קישורים חיצוניים
* מילות השיר באתר שירונט
* 

## הערות שוליים

קטגוריה:שירי דודו זכאי
קטגוריה:שירים בעברית
קטגוריה:שירים שנכתבו על ידי שייקה פייקוב
קטגוריה:שירים שהולחנו על ידי שייקה פייקוב
קטגוריה:שירים על חיוך
דורי סער

**דורי (דורון) סער** הוא קצין בצה"ל בדרגת אלוף-משנה, המשמש כמפקד חטיבת הזקן. קודם לכן שימש כמפקד גדוד 53 וכקצין אג"ם אוגדת איו"ש.

## ביוגרפיה
סער נולד וגדל בכפר סבא. בשנת 2007 התגייס לצה"ל ועבר מסלול הכשרה כלוחם, קורס מפקדי טנקים וקורס קציני שריון. בהמשך מונה למפקד פלוגת בזק בגדוד 53 ופיקד על הפלוגה במבצע צוק איתן. לאחר מכן מונה לקצין אג"ם של חטיבה 188.
ביוני 2020 הועלה לדרגת סא"ל ומונה למפקד גדוד 53 ופיקד על הגדוד במהלך מבצע שומר החומות. בתקופתו הגדוד עוטר באות הערכה מטעם הרמטכ"ל ובפרס הרמטכ"ל ליחידות מצטיינות לשנת 2021–2022.
לאחר מכן מונה לקצין אג"ם אוגדת איו"ש. ב-21 באוגוסט 2024 הועלה לדרגת אל"ם ומונה למפקד חטיבת הזקן.

סער מתגורר בכוכב יאיר, נשוי ואב לשניים.

## קישורים חיצוניים

## הערות שוליים

קטגוריה:מפקדי גדודים בחטיבה 188
קטגוריה:מפקדי חטיבה 8
קטגוריה:אלופי-משנה בצה"ל
קטגוריה:בוגרי תיכון הרצוג (כפר סבא)
קטגוריה:מפקדי חטיבות במלחמת חרבות ברזל
קטגוריה:ישראלים שנולדו במאה ה-20
צ'ארלס מילר

**צ'ארלס רוברט מילר** (באנגלית: **Charles Robert Miller**; ) היה עורך דין ופוליטיקאי אמריקאי מדלאוור, איש המפלגה הרפובליקנית, שכיהן כחבר הסנאט של דלאוור בשנים 1911–1913, וכמושל דלאוור ה-54 בשנים 1913–1917.
## ראשית חייו
צ'ארלס מילר נולד בווסט צ'סטר שבפנסילבניה, כבנם של מרגרטה (לבית בלאק) ורוברט מילר. ב-1879 הוא סיים את לימודיו במכללת סווארת'מור, וב-1881 סיים את לימודיו בבית הספר למשפטים של אוניברסיטת פנסילבניה. ב-1874 הוא נשא לאישה את אביגייל מורגן וודנאט, ולשניים נולדו שלושה ילדים. זמן קצר לאחר מכן הוא עבר לדלאוור כעורך דין בחברת וילמינגטון מאלבייל איירון. מילר כיהן במושב אחד של הסנאט של דלאוור בשנים 1911–1913, ולאחר מכן עסק בעריכת דין בווילמינגטון והיה נשיא בנק החוואים של וילמינגטון.
## מושל דלאוור
ב-1912 נבחר מילר כמושל דלאוור לאחר שהביס את מועמד המפלגה הדמוקרטית תומאס מ. מונאהן. שנה זו הייתה דווקא שנת ניצחונות של הדמוקרטים בארצות הברית (באותה שנה נבחר לנשיאות ארצות הברית וודרו וילסון, שהיה הנשיא הדמוקרטי הראשון מזה שנים רבות), זאת למעט התבוסה שהנחיל מילר ליריבו, שניתן ליחס אותה ככל הנראה לעובדה שמונאהן היה קתולי.

במהלך כהונתו כמושל, נפתח שירות מעבורות בין העיר ניו קאסל שבדלאוור לבין פנס גרוב שבניו ג'רזי, ונכרתה תעלת לואס ורהובות. נשים הורשו לראשונה ללמוד בדלאוור קולג'. אך האירוע המרכזי של תקופת כהונתו של מילר הייתה פרוץ מלחמת העולם הראשונה באירופה, וההשפעה על דלאוור של הדרישה המוגברת לאבק שריפה. עם פרוץ המלחמה, היו מילר ורעייתו על סיפונה של אוניית נוסעים גרמנית, ולאחר מרדף מסעיר במימי תעלת למאנש, שכנעו הוא ואחרים את רב החובל הגרמני למסור את ספינתו לרודפיו הבריטים.
## מותו
צ'ארלס מילר נפטר בעת שעשה בביקור בברלין שבניו ג'רזי. הוא נטמן בבית הקברות וילמינגטון וברנדיויין שבווילמינגטון. בנו תומאס ו. מילר, היה חבר בית הנבחרים של ארצות הברית מטעם דלאוור במהלך השנתיים האחרונות לכהונתו של אביו כמושל. נכדו, קלמנט ו. מילר, היה חבר בית הנבחרים של ארצות הברית מטעם קליפורניה בשנים 1959–1962.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 237.


## קישורים חיצוניים

* צ'ארלס מילר באתר אגודת המושלים הלאומית 
* צ'ארלס מילר באתר The Political Graveyard 
* 

קטגוריה:מושלי דלאוור
קטגוריה:אמריקאים ילידי פנסילבניה
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של דלאוור
קטגוריה:בוגרי מכללת סווארת'מור
קטגוריה:בוגרי בית הספר למשפטים באוניברסיטת פנסילבניה
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1857
קטגוריה:אמריקאים שנפטרו ב-1927
Shueisha

**Shueisha Co., Ltd.** (ביפנית: **株式会社集英社**, הפבורן: *Kabushiki gaisha Shūei-sha*) היא חברת הוצאה לאור יפנית הממוקמת ברובע צ'יודה שבטוקיו ומתמקדת בעיקר בהוצאה לאור של מגזיני מאנגה. החברה הוקמה ב-1925 כחטיבה העוסקת בהוצאה לאור של תוכני בידור להמונים תחת חברת ההוצאה לאור Shogakukan, אך בשנה שלאחר מכן נפרדה ממנה והפכה לחברה עצמאית. כיום, החברה היא חברת ההוצאה לאור הגדולה ביותר ביפן.

בין מגזיני המאנגה שהחברה מוציאה לאור נמנים מגזיני הקומיקס השייכים למותג "Jump", וביניהם מגזיני השונן Weekly Shonen Jump ("שונן ג'אמפ השבועי"), Jump Square ו-V-Jump; מגזיני הסיינן Weekly Young Jump, Grand Jump ו-Ultra Jump, ומגזין המאנגה המקוון Shonen Jump+. כמו כן, מפרסמת החברה מספר מגזינים נוספים שאינם קשורים למאנגה, כגון Non-no (ノン－ノ), ירחון אופנה ולייף סטייל לנשים, או Myōjō (明星), מגזין העוסק בתרבות פופולרית ומוזיקה.

החברה, וחברת-האם-לשעבר Shogakukan, הן גם הבעלים של חברת ההוצאה לאור האמריקנית Viz Media העוסקת בפרסום מאנגה מתורגמת לאנגלית בצפון אמריקה.

## מגזינים בהוצאת החברה
### סדרת מגזיני "Jump"
#### מגזיני שונן

#### מגזיני סיינן

#### מגזיני [[שוג'ו]]

#### מגזיני [[ג'וסיי]]

### מגזינים נוספים

### אתרי אינטרנט ואפליקציות מובייל

## קישורים חיצוניים

* 

## הערות שוליים

קטגוריה:חברות קומיקס
קטגוריה:חברות אנימה
The Cross of Changes

***The Cross of Changes*** (בעברית: **צְלָב הַשִּׁנּוּיִים**) הוא אלבום האולפן השני של הפרויקט המוזיקלי הגרמני אניגמה, בראשות המוזיקאי והמפיק הרומני-גרמני מיכאל קרצו, שיצא לאור ב-6 בדצמבר 1993 בהוצאת וירג'ין רקורדס ברחבי העולם ובהוצאת כריזמה רקורדס בארצות הברית.

בעקבות ההצלחה המסחרית העולמית של אלבום הבכורה של אניגמה,  (1990), קרצו החל לכתוב ולהקליט מוזיקה לאלבום חדש באולפני א.ר.ט., אולפן ההקלטות הביתי שלו באיביזה, ספרד. קרצו דגם מספר שירים מכמה אמנים ולהקות, כולל ואנגליס, U2, ג'נסיס ובלאק סבאת'.

*The Cross of Changes* זכה להצלחה מסחרית. עם יציאתו, הוא הגיע למקום הראשון במצעד האלבומים הבריטי, והפך לאלבום השני ברציפות של אניגמה שעשה זאת בממלכה המאוחדת. כמו כן, הוא הגיע למקום התשיעי במצעד הבילבורד 200 בארצות הברית, שם הוא נמכר בלמעלה משני מיליון עותקים. ב-1994 יצאו מהאלבום ארבעה סינגלים: "", "", "" (נכתב במקור עבור הסרט "סליבר" משנת 1993) ו-"Out from the Deep". מהדורה מוגבלת מיוחדת של האלבום יצאה לאור ב-21 בנובמבר 1994 על תקליטור מצופה זהב 24 קרט, הכולל שלושה רמיקסים נוספים.

## רשימת רצועות

## קרדיטים
אלא אם כן צוין אחרת, המידע מותאם מהערות האלבום.
* אנדראס הארד ("אנג'ל אקס") – שירה נוספת
* סנדרה – שירה נוספת
* מיכאל קרצו ("קורלי אם. סי.") – שירה נוספת, כלי נגינה, תכנות, הפקה, הנדסה
* לואיזה סטנלי – שירה נוספת
* ינס גאד – גיטרות
* פיטר קורנליוס – גיטרות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי 1993
קטגוריה:אלבומי אניגמה
קטגוריה:אלבומים באנגלית
קטגוריה:אלבומים שהופקו על ידי מיכאל קרצו
קטגוריה:אלבומי חברת וירג'ין רקורדס
קטגוריה:אלבומי חברת כריזמה רקורדס
מרסל לאטס

**מרסל מואיז אלפרד לאטס** (בצרפתית: **Marcel Moïse Alfred Lattès**; 11 בדצמבר 1886 – 12 בדצמבר 1943) היה מלחין ופסנתרן יהודי-צרפתי. הוא נרצח בידי הנאצים במחנה הריכוז אושוויץ.

## ביוגרפיה
לאטס היה תלמידם של לואי דיאמר ושארל-מארי וידור ב ואף זכה בפרס הפסנתר של הקונסרבטואר ב-1906. בין השנים 1908 ו-1935 הוא הלחין מספר יצירות ליריות, בעיקר אופרטות. היצירה המפורסמת ביותר שלו היא "הבנקאי ארסן לופן" , אותה יצר ב-1930 עם ז'אן גאבן על בסיס עבודתו של דודו של האחרון, מוריס לבלאן.

לאטס הלחין מוזיקה לכשלושים סרטים, בעיקר צרפתיים, מ-1929 עד 1941, רובם סרטים מוזיקליים, כולל שלושה בהם השתתף הזמר קרלוס גרדל וצולמו בספרדית. בין הבמאים עבורם הלחין לאטס נמנים אבל גאנס ("לוקרציה בורג'ה", 1935), מוריס טורניר ("עם חיוך", 1936), כריסטיאן-ז'אק ("בוונציה, לילה אחד", 1937) ומרסל ל'הרבייר (ב"Entente cordiale", 1939).

בדצמבר 1941, לאחר כיבוש צרפת בידי גרמניה הנאצית, נעצר לאטס היהודי ונכלא למשך מספר חודשים במחנה הריכוז קומפיין ולאחר מכן במחנה הריכוז דראנסי. שוחרר הודות להתערבותו של השחקן והמחזאי סשה גיטרי, ואף נהנה מפטור זמני מענידת הטלאי הצהוב ממאי עד ספטמבר 1943 וקיבל אישור להלחין לקולנוע ולתיאטרון בניגוד ל"חוק מעמד היהודים השני" . הוא נעצר שוב ב-4 באוקטובר 1943, ובסופו של דבר הועלה על רכבת מספר 64 ב-7 בדצמבר 1943 לאושוויץ, שם נרצח ב-12 בדצמבר 1943, ככל הנראה הוזרק בגז מיד עם הגעתו.

## קישורים חיצוניים

קטגוריה:נספים במחנה ההשמדה אושוויץ
קטגוריה:מלחינים צרפתים במאה ה-20
קטגוריה:צרפתים שנולדו ב-1886
קטגוריה:צרפתים שנפטרו ב-1943
Act II: Date @ 8

"**Act II: Date @ 8**" הוא שיר של הזמר האמריקאי 4Batz, שיצא באופן עצמאי ב-15 בדצמבר 2023. נכתב על ידי 4Batz והופק על ידי Untitled Beatz, הוא הגיע למקום השביעי במצעד בילבורד הוט 100, למקום השביעי במצעד שירי ה-R&B, ולבמקום השלישי במצעד מצעד שירי ה-R&B/היפ-הופ.

## רקע והוצאה
ב-4 במרץ 2024, הראפר הקנדי דרייק הכריז על רמיקס של השיר לצד 4Batz. למחרת, הזמר האמריקאי רובין ת'יק ביצע קאבר לשיר. ב-8 במרץ, דרייק ביצע רמיקס של השיר עם 4Batz דרך OVO סאונד.

## ביקורות
### הופעות ברשימות

## פרסים ומועמדויות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי דרייק
קטגוריה:שירים באנגלית
קטגוריה:שירי R&B עכשוויים אמריקאיים
קטגוריה:שירי פלטינה בארצות הברית
חנה שקולניקוב

**חנה שקולניקוב** היא פרופסור אמריטה בחוג לאומנות התיאטרון באוניברסיטת תל אביב.

## ביוגרפיה
חנה שקולניקוב נולדה בירושלים, בת לסוניה ופליקס ברגמן (שהיה פרופסור לפרמקולוגיה באוניברסיטה העברית). היא בוגרת האוניברסיטה העברית בחוגים לפילוסופיה ואנגלית, ובעלת דוקטורט בספרות אנגלית מהאוניברסיטה העברית. הייתה חברת סגל באוניברסיטה העברית ואחר כך מרצה, פרופסור-חבר ופרופסור באוניברסיטת תל אביב. היא חברה בקלייר הול באוניברסיטת קיימברידג'.

## מחקריה
מחקריה של שקולניקוב עוסקים בדרמה אליזבתנית, ובפרט שייקספיר ובן ג'ונסון, ובדרמה אנגלית של המאה העשרים (במיוחד הרולד פינטר וטום סטופארד).

בין השאר פיתחה בכתביה גישה מגדרית לחקר התיאטרון. עסקה באינטרטקסטואליות ובקשר בין דיסיפלינות התיאטרון והאמנות החזותית.

אצרה תערוכה של איורי מארק שאגאל למחזה הסערה של ויליאם שייקספיר, שהוצגה בגלריית אוניברסיטת תל אביב ובלונדון.

תרגמה יחד עם שמואל שקולניקוב את מחזה הפיות של אדם דה לה האל מפיקארדית לעברית.

## ספריה

* .*Experiments in Stage Satire: An Analysis of Ben Jonson’s* Every Man Out of His Humour*,* Cynthia’s Revels *and* Poetaster (Frankfurt a/M, Peter Lang, 1987).
* *Woman’s Theatrical Space* (Cambridge, Cambridge University Press, 1994).
* *Adam de la Halle: Le Jeu de la feuillée*, Hebrew verse translation from Picard French (with Samuel Scolnicov), Introduction, dramatic editing and notes (Jerusalem, Carmel, 1999).
* *The Experimental Theater of Harold Pinter* (Newark, University of Delaware Press, 2012).

## חיים אישיים
הייתה נשואה לשמואל שקולניקוב שהיה פרופסור לפילוסופיה באוניברסיטה העברית, עד מותו בשנת 2014. היא אם לשלושה, בהם ענת שקולניקוב, פרופסור למשפטים.

## קישורים חיצוניים

## הערות שוליים

קטגוריה:סגל אוניברסיטת תל אביב: תיאטרון
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
Like That (שיר של פיוצ'ר, מטרו בומין וקנדריק לאמאר)

"**Like That**" הוא שיר של הראפר האמריקאי פיוצ'ר, המפיק המוזיקלי האמריקאי מטרו בומין והראפר האמריקאי קנדריק לאמאר. הוא יצא לאור ב-22 במרץ 2024, באמצעות פריבנדז, בומינאטי וורלדווייד, אפיק רקורדס וריפבליק רקורדס, כרצועה השישית מתוך אלבום האולפן המשותף של פיוצ'ר ומטרו בומין, *[[We Don't Trust You]]*.

השיר הגיע היישר אל המקום הראשון במצעד בילבורד הוט 100; זו הפעם השלישית שקנדריק ופיוצ'ר מגיעים להישג זה, הראשונה של מטרו כאמן, והשלישית שלו כמפיק, לאחר "Bad and Boujee" ו-"Heartless".

## רקע והרכב
ב-6 באוקטובר 2023 הוציא דרייק את השיר "First Person Shooter" כחלק מהאלבום *[[For All the Dogs]]*, עם הראפר ג'יי קול, בו האחרון מזכיר את שניהם ואת קנדריק לאמאר כ"שלושת הגדולים" של מוזיקת הראפ. עם זאת, בסופו של השיר, דרייק לא כלל את לאמאר כשאמר שהוא וקול בלבד אמורים להיחשב לגדולים ביותר בכל הזמנים. בנוסף, דרייק קרא בעקיפין למטרו בומין בדצמבר 2023 "צייצן מחקן" לאחר שהאחרון פרסם קליפ בטוויטר שכוון אליו.

ב-"Like That", לאמאר הגיב ישירות למילים אלו על ידי אזכור לשיר "First Person Shooter" ושם האלבום *For All the Dogs*, תוך אזכור לספר האימה "בית כברות לחיות שעשועים" (1983). הראפר אף הוציא את דרייק וקול מהרעיון של "שלושת הגדולים" כיוון שהוא לבדו תופס את המקום הזה, לדבריו. בשיר דגימות משני שירים: "Everlasting Bass" (1986) של רודני-או וג'ו קולי ו-"Eazy-Duz-It" (1989) של איזי אי.

## קבלה ביקורתית
"Like That" דורג על ידי אנג'ל דיאז מבילבורד כשיר השלישי הטוב ביותר ב-*We Don't Trust You*, תוך שנכתב שהרצועה היא "היפ-הופ בצורתו הטהורה" והיא תוארה כ"תזה של האלבום".

אנדרו סאצ'ר מ-BrooklynVegan טען שההופעה של לאמאר מרגישה "כמו אירוע" בכך שהוא מופיע "ללא שטויות" ברצועה. קארל לאמאר מבילבורד חשב שלאמאר הופיע ברצועה עם "ויטריול" תוך שהוא מוסר "בית נפיץ". אלכסנדר קול מ-HotNewHipHop תיאר את ההפקה כמושלמת עבור פיוצ'ר, ש"גולש על הרצועה בהתחלה ובסוף".

### הופעות ברשימות

## פרסים ומועמדויות

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי פיוצ'ר
קטגוריה:שירי מטרו בומין
קטגוריה:שירי קנדריק לאמאר
קטגוריה:שירים באנגלית
קטגוריה:שירים שנכתבו על ידי מטרו בומין
קטגוריה:שירים שהופקו על ידי מטרו בומין
קטגוריה:שירי דיס
קטגוריה:שירים על דרייק
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבילבורד גלובל 200
גשר בריטניה

**גשר בריטניה** (באנגלית: **Britannia Bridge**; בוולשית: **Pont Britannia**) הוא גשר קשתות דו-מפלסי המחבר את ויילס והאי הבריטי עם האי אנגלסי מעל למצר מנאי.

בהקמתו שימש גשר בריטניה את מסילת הרכבת להוליהד, בעוד גשר מנאי מצפון שימש לכלי רכב. כיום, ומאז השלמת עבודות שיפוץ נרחבות ב-1971, משרת הגשר את כביש צפון ויילס המהיר ה-A55 במפלסו העליון (בעצמו חלק מהציר הבין לאומי ציר E22) ואת קו הרכבת של צפון ויילס במפלסו התחתון.

## היסטוריה
ב-30 בינואר 1826 נחנך גשר מנאי שתוכנן על ידי תומאס טלפורד לטובת הקמת כביש ה-A5 החדש אשר חיבר את לונדון להוליהד ומשם גם לדבלין. הכביש החדש חצה את צפון ויילס והתבסס על הצורך שנוצר כתוצאה מחוק האיחוד של 1800 והייתרון בנתיב תחבורה יבשתית בין היבשת לבין נמל הוליהד (Holyhead) שהיה נמל הקשר לתחבורה הימית לאירלנד. כחלק מהקמת התשתית היבשתית הוחלט גם לפתח נתיב רכבת שיחבר את הוליהד לרשת הרכבות הלאומית, תחילה תוכנן לשלב את מסילת הרכבת בגשר מנאי, אך לבסוף הוחלט לבנות גשר רכבת כ-1.6 קילומטרים דרומית לגשר מנאי. רוברט סטיבנסון נבחר לתכנן את גשר בריטניה והעבודות עליו החלו ב-1846, הוא עוצב כגשר "צינור" מפלדה הנתמך על ידי שלושה מגדלי אבן. ב-5 במרץ 1850 בניית הגשר הושלמה והושק ונכנס לשימוש באופן רשמי.

במרץ 1966 קיבל הגשר רישום מבנה מדרגה II כהקרה על הערך ההיסטורי והאדריכלי שלו, במאי 1970 שרפה שפרצה בגשר גרמה נזק רב לחלק מצינור הפלדה שהכיל את מסילת הברזל. כתוצאה מהשריפה והצורך בשיקום נרחב, הוחלט להקים את הגשר בתצורת שני מפלסים ולהוסיף כך גם כביש לשימוש כלי רכב, לשם כך הוא תוכנן מחדש כגשר קשתות המשלב את עמודי האבן המקוריים. ב-1972 נפתח המפלס התחתון של הגשר החדש לשימוש מסילת הרכבת, בשנים שלאחר מכן עבודת הפיתוח המשיכה להרחבת מפלס הרכבת כמו גם להקמת מפלס הכביש העליון, ב-1980 הושלמו העבודות על הגשר עם חיבורו לכביש ה-A55 (כביש צפון ויילס המהיר).

## תמונות

The Britannia tubular and Menai suspension bridges.jpeg|איור גשר בריטניה ומאוחריו גשר מנאי, סביב 1850
Britanniabruecke Postkarte coloriert2.jpg|גשר הרכבת המקורי לפני 1971
Lion Statues at entrance to Britannia Bridge - geograph.org.uk - 815381.jpg|גשר הרכבת עם פסלי האריות בפתחו
Britannia Bridge - geograph.org.uk - 5443785.jpg|גשר בריטניה וכביש ה-A55, מבט מהאוויר


## קישורים חיצוניים

* 

קטגוריה:הממלכה המאוחדת: גשרים
קטגוריה:ויילס: מבנים רשומים דרגה II
קטגוריה:ויילס: תחבורה
קטגוריה:אנגלסי
קטגוריה:נטוורק רייל
קולייר

**קולייר** (Collier) הוא שם משפחה אנגלי שמקורו במילה coal (פחם).

קטגוריה:שמות משפחה אנגליים
קטגוריה:שמות משפחה לפי עיסוק
קרל רינק

**קרל רינק** () היה קצין בזרוע האס אס הנאצית אשר כיהן כסגן מפקד גטו קובנה. למרות תפקידו הבכיר במשטר הנאצי, רינק היה מעורב בסדרת פעולות סמויות שתרמו להצלת עשרות יהודים מהשמדה.

## רקע
רינק נולד בגרמניה למשפחה פרוטסטנטית. מנעוריו הראה עניין רב בצבא ובמדיניות, ובסופו של דבר הצטרף ל ולאחר מכן לאס אס. במהלך שירותו, רינק התמנה למספר תפקידים בכירים, אך מה שבלט ביותר היה תפקידו כקצין אחראי על בתי מלאכה בגטו קובנה.

בניגוד לרוב חבריו לאס-אס, רינק החל להציג ספקות מוסריות לגבי התוכנית הנאצית להשמדת היהודים. בעקבות אהבה גדולה שהתפתחה בינו לבין אישה יהודייה, הוא החל לפעול בחשאי כדי להציל יהודים, והשתמש במעמדו הגבוה כדי להוציאם מגטאות ולספק להם מקלט זמני או דרכי בריחה.

רינק ניצל את יכולתו לגשת למידע מסווג ואת האמון שנתנו בו מפקדיו כדי לזייף מסמכים, לשחרר עצורים יהודים בטענות שקריות ולהעביר מזון ותרופות ליהודים שהתחבאו. כמו כן, הוא השתמש ברשת קשרים רחבה של עוזרים ושותפים, לעיתים קרובות תוך סיכון רב לחייו ולקריירה שלו.

לאחר המלחמה, קרל רינק נתקל בבעיות רבות בניסיונותיו לשוב ולחיות חיים רגילים. הוא נאלץ להתמודד עם האשמות של רצח ועם התעלמות מצד החברה בגרמניה הפוסט-נאצית, שלא הכירה או לא רצתה להכיר בפעולותיו להצלת יהודים. למרות המאמצים של ניצולים ושל משפחתו לנקות את שמו, רינק לא זכה להכרה רחבה בזמן חייו.

היסטוריונים ומחקר מאוחר יותר החלו לחשוף ולתעד את סיפורו של רינק, הודות לעדויות של ניצולים ומסמכים שנמצאו בארכיונים. הסיפורים על פעולותיו במהלך המלחמה חשפו דילמות מוסריות עמוקות והראו כיצד אפשר למצוא אנושיות גם בתוך האופל הכי עמוק.

קרל רינק נפטר בשנות ה-70 של המאה ה-20, מבלי לקבל הכרה רשמית על פעולותיו במהלך המלחמה.

## הערות שוליים

קטגוריה:נפטרים ב-1974
קטגוריה:אנשי אס אס
קטגוריה:מצילים בשואה: ליטא
קטגוריה:גטו קובנה